# Julhac (Gers)

Julhac$^,$$^,$$^,$ (Juillac en francés) qu'ei ua comuna occitana de Gasconha, situada administrativament dens lo departament de Gers e la region d'Occitània, ancianament de Mieidia-Pirenèus.

## Geografia

Que sembla que i aja pas, o pas mei, de lòc nomentat Julhac. La maison comuna es a Gaillet (en francés, donc probablament Galhet), en un lòc meilèu planèr. Ua glèisa modèrna qu'ei un chic mei au sud, près de Coaille (en francés) : mès ei pas lo lòc on èra Julhac, adara coneishut devath lo nom de La Sèrra e qui guarda sonque lo cementèri, au bòrn d'un camin mei a l'oèst en bona partida desafectat, parallèle a la RD 255 e installat sus, justament, ua sèrra qui domina Arròs. Énter Coaille e La Sèrra, un toponime qu'ei interessant, Las Muralhas. Au sud de la comuna, que i a un lòc desabitat, Andenac, anciana parròpia; lo camin que n'avèm parlat qu'i mia, haut o baish; sus la tuca d'Andenac, que i a adara ua pilòna de telefòne mobile. La populacion que's concentra mei que mei a l'entorn de la RD 255, qui ven de Marciac, e sus un aute camin parallèle a l'èst, mès n'èra benlèu pas atau au sègle XVIII e en tot cas los ancians centres, Julhac e Andenac, qu'èran sus la sèrra. Au cap d'aqueth camin e de la sèrra, en direccion deu nòrd-nòrd-èst, que i a un castèth.

### Perimètre deu territòri

Comunas confrontantas de Julhac :
| La Devesa Ribèra | Bèumarchés | |
| | | Tordun |
| Armentiu | Marciac | |

## Toponimia

Julhac qu'ei atestat en 1195 in Juliacensi archidiaconatu. Lo nom de Julhac que ven deu nom latin d'òme Julius e deu sufixe -acu(m)$^,$, qui ei lo sufixe gallic *acon latinizat. Julhac qu'èra donc probablament ua anciana grana proprietat antica qui avè per mèste Julius.
* Andenac. Se lo nom ei Andenac, lo grope -nd- que's seré redusit a -n-; o benlhèu que's conservè per dissimilacion (per evitar la succession *ANeNac); mes justament -n- que's seré devut amudir (per ua -n- simpla, precision necessària), donc la question ven mauagida, enqüèra mei tant que coneishem pas la prononciacion vertadèra. Lo sufixe -ācon qui sièc normalament un nom d'òme qu'es la marca d'ua anciana grana proprietat galloromana o galla. Segon Xavier Delamarre, l'etime que seré andenācon, la proprietat d'Andenos (d'après lo nom d'òme Andenius, atestat); Andenos qu'es derivat en -ācon. Que cau estar conscient de la fragilitat d'aqueras especulacions d'un autor benlèu pas clarament avisat de la fonetica gascona. Lo cadastre de Julhac, qui data de 1837, que muisha sonque ua “église d'Andinac” (archius departamentaus de Gers). Andenac qu'avèva totun 178 abitants en 1821 (recensament).

## Istòria

Julhac qu'èra parròpia annèxa a la fin de l'Ancian Regime. Lo vilatge de Julhac o en tot cas la soa glèisa, qu'èra, çò sembla, non pas aquí on ei adara, mès sus ua sèrra (véser la partida geografia). Meis au sud de l'actuau territòri comunau que i avè ua parròpia de plen exercici nomentada Andenac, en un lòc qui ei adara completament despoblat e shens glèisa e qui, probable, èra plan petit (la mapa d'Estat-Major que i mòstra pas d'aglomeracion), benlèu sonque la glèisa. Andenac qu'estó comuna, mes que l'annexèn a Julhac en 1822.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| març de 2001 | 2026 | Hélène de Resseguier | divèrs dreta | agricultritz |
| | 2001 | | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna qu'èra deu canton de Marciac; qu'ei adara deu canton de Pardiac-Ribèra Baisha.

## Demografia

modificar « persona »  v · d · m 
Evolucion demografica Populacion comunala actuala (2013): 124, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 298 | 301 | 315 | 292 | 380 | | 426 | 400 | 363 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 356 | 359 | 354 | 358 | 340 | 331 | 336 | 313 | 291 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 262 | 245 | 235 | 215 | 207 | 183 | 175 | 171 | 145 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 149 | 130 | 119 | 139 | 134 | 121 | 111 | 115 | 119 123 |
| 2009 | 2010 |
| 123 127 | 126 130 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion qu'èra de 118 abitants e la densitat qu'èra de 15,75 ab/km².

### Demografia Andenac o Audenac

modificar « persona »  v · d · m 
Evolucion demografica Populacion comunala actuala (2013): 124, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 134 | 131 | 168 | 178 | | | | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| | | | | Cercar | Cercar | 111 | 115 | 119 123 |
| 2009 | 2010 |
| 123 127 | 126 130 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* Las donadas de la dreta deu grafic, plaçadas automaticament, que son las de la comuna entièra

## Ligams extèrnes

* Julhac suu site de l'Insee

## Nòtas e referéncias

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Julhac (Gers)».
* ↑ «Grafia d'après la mapa de las comunas de Gers en gascon». del siti oficial del departament de Gers. (fr)
* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ https://www.echosdunet.net/reseau/800996
* ↑ Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 371
* ↑ Ernest Nègre, Toponymie générale de la France, 1990-98, vol. I, p. 468, par. 7176
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 51, 284 e 323
* ↑ https://www.geoportail.gouv.fr/donnees/carte-de-cassini cercar a 32230 Juillac
* ↑ https://www.geoportail.gouv.fr/carte
* Portau de Gasconha